קופ וקאמי שואלים את העולם
פרקים > עונה 2

| מספר הפרק (בסדרה) | מספר הפרק (בעונה) | שם הפרק בעברית | תאריך שידור מקוריארצות הברית |
| --- | --- | --- | --- |
| 22 | 1 | תעדיפו ללכוד ארנב מרושע? | 5 באוקטובר 2019 |
קופ וקאמי מגלים שמישהו משדר תוכנית זהה לשלהם ויוצאים לגלות מי האחראי. במקביל, ג'נה מתחברת לרשתות החברתיות ומוציאה את שרלוט מדעתה.
| 23 | 2 | האם תעדיפו לשיר או לעוף? | 12 באוקטובר 2019 |
אחד מהחברים בלהקה של שרלוט חולה וקופר ממלא את מקומו, אך בעקבות זאת הוא לא מצליח לתפקד בתוכנית שלו ושל קאמי. במקביל, פרד נעזר בג'נה במטרה לתכנן מסיבת יום הולדת לנב.
| 24 | 3 | האם תעדיפו להיות החוליה החלשה? | 19 באוקטובר 2019 |
להקת הריקוד של קאמי מתכוננת לתחרות וטרה, מנהיגת הלהקה מתכננת להעיף את דלאוור כי היא "החוליה החלשה". לאחר שטרה נאלצת להיעדר מחזרה, קאמי מציעה לפייטון להצטרף והיא הופכת לחברה קבועה על חשבונה של דלאוור. במקביל, שרלוט מסכימה לקחת את אולי לטיול מחנאות בבית הספר וקופ ופרד מתגנבים במטרה לקחת את אולי לצוק בו הם ביקרו עם אביהם.
| 25 | 4 | האם תעדיפו לעשות סלפי? | 26 באוקטובר 2019 |
קופ, קאמי, פרד, שרלוט וקיילב זוכים בכרטיסים להופעה בעיר. קאמי ופרד מגיעים קודם וקאמי מתחזה לעיתונאית במטרה להיכנס לאזור האח"מים, אך משאירה את פרד מאחור. במקביל, שרלוט וקיילב רבים וקופ מנסה לגשר בין השניים כדי להגיע להופעה. ג'נה רוכשת כורסת מסאז' ואולי מנסה להשתלט עליה.
| 26 | 5 | האם תעדיפו טלפון תקוע? | 2 בנובמבר 2019 |
קופ מתכונן למבחן הקבלה לתוכנית הכבאים הצעירים כדי להיות כבאי כמו אביו. במהלך המבחן, קופ מעמיד פנים שהוא נוקע את רגלו לאחר שהוא מבין שהוא לא יהיה גיבור כמו אביו. במקביל, קאמי שוכרת את שירותיו של אמן מתיחות כדי שישפריץ צבע על פאם, אך התכנית נכשלת וכעת ג'נה הפכה למטרה.
| 27 | 6 | האם תעדיפו לקבל תעודת הצטיינות? | 9 בנובמבר 2019 |
קאמי צריכה לצלם סרט דוקומנטרי לבית הספר ומחליטה לתעד את הלהקה של קופ ושרלוט. למרות זאת, היא מגלה שהסרט שיצא משעמם ומנסה לסכסך בין חברי הלהקה במטרה ליצור דרמה. במקביל, פרד מנסה לפתור תעלומה בת 30 שנה אודות אמן מתיחות שלמד בבית הספר שלהם.
| 28 | 7 | האם תעדיפו להיתקע באמצע? | 16 בנובמבר 2019 |
קופ מתוסכל לאחר שקאמי חושפת בפני פייטון שהוא פוחד מליצנים ופייטון מתוסכלת לאחר שקאמי חושפת בפני קופ שהיא מסוגלת להשפריץ חלב מהאף. במהרה, קאמי מנסה לפייס בין השניים לפני מסיבת יום ההולדת של אחיה הקטן של פייטון. במקביל, פרד ושרלוט מצפים לסרט חדש ומנסים להימנע מספויילרים. לאחר שהלשינו על אולי לג'נה, אולי סוחט אותם כדי שיעשו מטלות בבית עבורו, אחרת הוא יהרוס להם את הסרט.
| 29 | 8 | האם תעדיפו חיות באיגלו? | 23 בנובמבר 2019 |
אולי רוצה להישאר ער עד מאוחר וקאמי מתגייסת לעזרתו ומנסה לשכנע את ג'נה לשנות את שעות השינה של אולי. לאחר שהאחרונה מסרבת, קאמי ואולי עוזבים את הבית ועוברים לגור באיגלו בחצר. במקביל, קופ משכנע את שרלוט לעזור לדיקסון, נער מקבוצת ההוקי של קופ ללמוד למבחן במדעים.
| 30 | 9 | האם תעדיפו לאבד את המתנות שלכם? | 7 בדצמבר 2019 |
ג'נה מחביאה את המתנות שהיא קנתה לחג המולד בחניית הבית, אך הילדים מוצאים אותן. במהרה, הילדים מכניסים את המתנות לתא המטען של הרכב כדי להסתיר את האמת מג'נה, אך מגלים שהרכב של ג'נה נגרר וכעת עליהם להשיב את המתנות בחזרה.
| 31 | 10 | האם תעדיפו להחליק במעגל סביב אחותכם? | 23 במרץ 2020 |
קאמי ושרלוט נרשמות לתחרות החלקה אמנותית, כאשר שרלוט מצתוותת לקופ וקאמי מצתוותת לדיקסון. במקביל, אולי מגלה שהוא איבד שעון שהיה שייך לאביו ובעזרת פרד הוא פורץ למסיבת יום הולדת באולם ארקייד כדי למצוא אותו.
| 32 | 11 | האם תעדיפו להשגיח על חמוס? | 24 במרץ 2020 |
ג'נה מוציאה בית גדול למכירה והילדים פולשים אליו כדי לקבל קצת שקט האחד מהשני. במהרה, הדברים מתחילים להשתבש: החמוס של אולי מתרוצץ ברחבי הבית, שרלוט נלכדת בתוך תעלת אוורור וקופ ופרד עושים קרב אגרוף במרתף הבית.
| 33 | 12 | האם תעדיפו ליפול? | 25 במרץ 2020 |
פרד מגלה שאחותו הקטנה, מרלו עזבה את הפנימיה בה למדה ומתכננת לחזור הביתה. מבועת מכך, פרד נעזר בקופ במטרה לגלות למה מרלו עזבה את הפנימיה. במקביל, שרלוט נושכת לעצמה את הלשון ונאלצת לבקש מקאמי להשתתף במקומה בתחרות דיבייט בבית הספר.
| 34 | 13 | האם תעדיפו לשבור שיא עולמי? | 26 במרץ 2020 |
אולי מתאמן לקראת רסיטל פסנתר, אך קופ וקאמי מנסים להבריח אותו מהריסטל במטרה שישבור שיא בגיהוק הכי ארוך. במקביל, נב רוצה שפרד יבוא איתה למתקן מפחיד בפארק השעשועים ופרד מעמיד פנים ששרלוט מעוניינת בו כדי לגרום לה לרדת מהרעיון.
| 35 | 14 | האם תעדיפו לחגוג יום הולדת 13? | 27 במרץ 2020 |
יום ההולדת ה-13 של קאמי מתקרב והיא נחושה לעשות מסיבה גדולה, לאחר שכל המסיבות הקודמות שתכננה נכשלו. קופ ופרד מצליחים לשכנע את אריאנה גרנדה לשיר במסיבה, אך מגלים שמדובר באישה שדומה לה. במקביל, ג'נה ושרלוט הורסות בטעות את עוגת יום ההולדת של קאמי ונעזרות באולי בתיקון העוגה לפני המסיבה.
| 36 | 15 | האם תעדיפו לזרוק חבר? | 3 באפריל 2020 |
מועדון איכות הסביבה בו שרלוט משתתפת מתכנן לערוך מכירה פומבית של פסל של אמן מפורסם, אך קופ ופרד בטעות הורסים אותו. במקביל, אולי וקאמי רבים וג'נה לוקחת אותם איתה לספא, אך הדברים יוצאים מכלל שליטה.
| 37 | 16 | האם תעדיפו שאמא תחלץ אתכם? | 10 באפריל 2020 |
קאמי מאחרת לבית הספר באשמת ג'נה, אך המנהל ווקר מחליט לשלוח אותה לריתוק. כשקמאי מגלה שתחרות ריקודים מתקיימת באותו הזמן, היא נעזרת במשפחתה במטרה להתגנב מהריתוק לתחרות. במקביל, פרד מגלה שנב התחילה להתראות עם נער שגולש בסקייטבורד ונעזר בשרלוט כדי לזכות בנב חזרה.
| 38 | 17 | האם תעדיפו לאבד את החברה הכי טובה? | 1 ביוני 2020 |
קאמי חושדת שפאם מנסה לגנוב ממנה את דלאוור ובמהרה צץ בין השתיים משבר אמון. במקביל, ג'נה זוכה בהגרלה בסופר מרקט וצריכה לבחור פרס. הילדים מתחרים ביניהם ומנסים לשכנע את ג'נה לבחור בפרס מסוים (פרודיה על התכנית "הכרישים").
| 39 | 18 | האם תעדיפו מעריץ סודי? | 2 ביוני 2020 |
דלאוור מגלה שיש לה מעריץ סודי, אך זה מתברר להיות אולי וקופ וקאמי מנסים למנוע ממנה לגלות זאת. במקביל, שרלוט ופרד הולכים ליריד ימי הביניים, שם קיילב מנסה לזכות בלבה של שרלוט בחזרה.
| 40 | 19 | האם תעדיפו לגור עם קרמסקי? | 3 ביוני 2020 |
קופ מתכנן להצטרף לקבוצת ההוקי לטורניר בטורונטו, אך מגלה שחסר לו כסף כדי להירשם. כדי לעזור לו, קאמי משכירה את המחסן למורה שלהם, מר קרמסקי מתחת לאפה של ג'נה. במקביל, דיקסון מתכונן לנשף בבית הספר אליו הוא רוצה להזמין את שרלוט, ושרלוט חושבת שדיקסון רוצה להיפרד ממנה.
| 41 | 20 | האם תעדיפו ללכת לנשף? | 4 ביוני 2020 |
ההכנות לנשף בעיצומן ודיקסון נעזר בפרד ובקופ על מנת להתכונן. במקביל, קאמי וג'נה הורסות את השמלה של שרלוט ומנסות להשיג עבורה שמלה חדשה בלי שתגלה.
| 42 | 21 | האם תעדיפו לומר שלום? | 5 ביוני 2020 |
להקת השירה של שרלוט וקופ אמורה להופיע בנשף הכבאים. במקביל, קופ מגלה שפייטון עוזבת לניו מקסיקו ומנסה לארגן עבורה מסיבת פרידה, אך יום העזיבה שלה יוצא בערב של נשף הכבאים.
| 43 | 22 | האם תעדיפו להתלבש כחלוצים? | 12 ביוני 2020 |
ג'נה מיועדת לקבל פרס מאיגוד המתווכים וכל המשפחה מתגנדרת לכבוד האירוע. למרות זאת, ג'נה אוסרת על קאמי להתלבש באופן פרובוקטיבי מפאת גילה וקאמי מחליטה לנקום בה. במקביל, קופ מוצא סרטון בו פייטון נראית עם נער אחר ומעמיד פנים שהוא שמח להיות רווק.
| 44 | 23 | האם תעדיפו להתגנב לחתונה? | 19 ביוני 2020 |
שרלוט מתכוננת להופעה עם טובה וקופ, קאמי ופרד משקרים לה שהם לא יכולים להגיע כי גרי (הספונסר של התכנית) מתחתן. שרלוט מחליטה לבוא עם אחיה לחתונה וקופ וקאמי מתפרצים לחתונה של זוג אחר. במקביל, ג'נה ולנסלי מנסים לסייע לאולי בשיעורי מתמטיקה, אך בעצמם מסתבכים עם הנושא.
| 45 | 24 | האם תעדיפו לקרוע את המכנסיים? | 26 ביוני 2020 |
הקיץ הגיע והמשפחה (ביחד עם פרד) נוסעת לבית על האגם. קופ מתוסכל כי הוא ופייטון נפרדו ופרד מנסה לעודד אותו. במהרה, כל אחד מהמשפחה חווה צרות אחרות: קופ ופרד קורעים את מכנסיהם בטעות ליד נערה יפה, קאמי מתחרה עם ילד אחר על התור לשירותים ואולי הורס בטעות יצירת אמנות ששייכת לבעל הבית.
| 46 | 25 | האם תעדיפו להיות משפחת ווגנר? | 17 ביולי 2020 |
קופ מנסה לקחת את המשפחה למשחק בייסבול בעקבות מסורת של אביו. בהגיעם לאצטדיון, המשפחה בטעות מקבלת בחינם כרטיסים השייכים למשפחה אחרת ונאלצים להתחזות אליה, מתחת לאפה של ג'נה שלא חושדת בדבר. במקביל, מרלו, אחותו של פרד מנסה להרים מחזה בבית הספר במטרה להכיר חברים חדשים ופרד עוזר לה.
| 47 | 26 | האם תעדיפו חזיר בכובע בוקרים? | 7 באוגוסט 2020 |
הילדים בטעות חושבים שלנסלי בוגד בג'נה ומתראה עם אישה אחרת. הם מחליטים לנקום במנהל וגורמים לפיטורו, אך אז מתגלה שהוא רצה להציע לג'נה נישואין.
| 48 | 27 | האם תעדיפו לעבור דירה? | 14 באוגוסט 2020 |
לאחר שהמנהל ווקר פוטר, הוא מספר שהוא קיבל הצעת עבודה בבית ספר במדינה אחרת. הילדים מנסים להחזיר את המנהל לעבודתו כדי שהם יישארו בעיר.
| 49 | 28 | האם תעדיפו יום שלג? | 11 בספטמבר 2020 |
קאמי מנסה לגרום למר ווקר לבטל את הלימודים מכיוון שיש שלג בחוץ ועושה הכל כדי שזה יקרה. במקביל, קופ מנסה לעצור את קאמי מכיוון שיש לו באותו היום מבחן שהוא התכונן אליו.